Sandvika (Innlandet)

Sandvika er en del av tettstedet Ottestad i Stange kommune i Innlandet. Navnet kommer fra Mjøsas sandbanker på sørbredden av sundet inn mot Åkersvika. Sandvika strekker seg fra Tokstad langs Mjøsa til Atlungstad brenneri og sørover til Arstad Barne- og ungdomsskole.

Området har vært preget av jordbruk siden 800-tallet. Før Stangebrua ble bygd i 1869 brukte man oftest båt for å komme over til Hamar. En fast fergemann holdt til i «Sundstua» (Sundveien). Dette fergestedet var forøvrig en del av den gamle kongeveien mellom Oslo og Trondheim. Veien kom ned over gårdene Gyrud og Tokstad. Da jernbanen ble etablert i 1880, fikk ble det en «stasjonsby» rundt Ottestad stasjon, men jernbanefolk bygde seg også hus i Sandvika. Senere vekst i Sandvika kan knyttes til utbyggingen av Nordstad I og II. I området ligger i dag Steinerskolen, etablert på 1980-tallet etter først å ha hatt tilhold på Kjonerud.

Referanser

Bosetninger i Stange